नवनिर्वाचित जंदाहा प्रखंड प्रमुख मनीष कुमार सहनी को सोमवार की दोपहर करीब तीन बजे अपराधियों ने गोली मार दी। प्रमुख बीडीओ राहुल कुमार के सरकारी वाहन से वे कहीं से लौटकर आए थे। बीडीओ के वाहन से उतरकर प्रमुख अपने चेंबर में जा रहे थे। इसी बीच घात लगाए अपराधियों ने उनके सीने में दो गोलियां मारीं और बाइक से फरार हो गए। घायल प्रमुख को स्थानीय अस्पताल में इलाज के बाद सदर अस्पताल रेफर किया गया। समर्थक उन्हें लेकर हाजीपुर के गणपति अस्पताल पहुंचे, जहां डॉक्टरों ने उन्हें मृत घोषित कर दिया।